b'\n_START_ARTICLE_\nH\xc3\xbcdrofon\n_START_PARAGRAPH_\nH\xc3\xbcdrofon on allvee mikrofon ehk muundur, mis on ehitatud vees levivate helilainete vastuv\xc3\xb5tmiseks ja elektriv\xc3\xb5nkumisteks muundamiseks._NEWLINE_K\xc3\xb5ige rohkem kasutatakse piesoelektrilisi h\xc3\xbcdrofone, harvem magnetostriktsioon- ja elektrod\xc3\xbcnaamilisi h\xc3\xbcdrofone.\n_START_SECTION_\nH\xc3\xbcdrofonide suunatundlikkus\n_START_PARAGRAPH_\nTavaline v\xc3\xa4iksem\xc3\xb5\xc3\xb5duline silindriline keraamiline h\xc3\xbcdrofoni andur v\xc3\xb5ib olla ligil\xc3\xa4hedaselt ideaalse suunas\xc3\xb5ltumatu tundlikkusega. Mis t\xc3\xa4hendab, et mistahes suunast tulevad sama intensiivsusega helid lindistatakse sama tugevatena. Samas leidub rakendusi, kus suunast s\xc3\xb5ltuv suunatundlikkus on vajalik. Suunatundlikkus v\xc3\xb5imaldab m\xc3\xa4\xc3\xa4rata helide p\xc3\xa4rinemise suunda. Suunatundlikus saavutatakse eri viisdel:\n_START_SECTION_\nV\xc3\xb5red\n_START_PARAGRAPH_\nKasutades suuremat hulka h\xc3\xbcdrofone samaaegselt saab neid paigutada \xc3\xbcksteisest teatud kaugusele erineva kujuga v\xc3\xb5redesse. V\xc3\xb5rede suunatundlikkust v\xc3\xb5ib saavutada n\xc3\xa4iteks erinevate h\xc3\xbcdrofonide poolt salvestatavate helisignaalide hilistamisaegade muutmise teel.'